કાલુપુર રેલવે સ્ટેશન પર રોજના હજારો મુસાફરોની અવરજવર હોય છે. મુસાફરો, તેમને મૂકવા આવતા સંબંધીઓ, ટેક્સી અને રિક્ષાનાં પાર્કિંગ માટે રેલવે તંત્ર દ્વારા સ્ટેશનની બહાર આર.એસ.કોર્પોરેશન, શંકર મલ્ટી સર્વિસ અને એસ.કે. ભટનાગર સહિતનાને ચાર જગ્યાએ પે એન્ડ પાર્કિંગનો કોન્ટ્રાકટ આપવામાં આવ્યો છે. પે એન્ડ પાર્કિંગમાં કોન્ટ્રાકટર દ્વારા અનેક લાલિયાવાડી ચાલતી હોવાનું સામે આવ્યું છે. રેલવેએ પાર્કિંગ માટે નક્કી કરેલી રકમ કરતાં વધુ પૈસા કોન્ટ્રાકટર દ્વારા ઉઘરાવાય છે, કોમર્શિયલ વાહન પાર્કિંગ માટે કોન્ટ્રાકટ આપવા છતાં પાર્કિંગમાં ખાનગી વાહનો અને રિક્ષા પાર્કિંગ પણ કરાવી પૈસા લેવામાં આવે છે. જીએસટી લાગુ થયા પહેલાં રેલવેતંત્ર દ્વારા કોન્ટ્રાકટરને વાહનચાલકો પાસેથી